[{"text_idx": "#000003", "text": "Silmet kavandab Ida-Virumaale magnetite tootmise suurtehast"}, {"text_idx": "#000004", "text": "Silmet kavatseb rajada Ida-Virumaale magnetite tootmiseks suurtehase ja laiendada haruldaste muldmetallide tootmist. Silmeti emafirma Neo Performance Materjals projekt on kasulik ka Euroopa Liidule, sest see va\u0308hendab strateegiliste toorainete so\u0303ltuvust Hiinast."}, {"text_idx": "#000005", "text": "Pea 95 protsenti magnetitest, mida kasutatakse na\u0308iteks tuulikute ja elektriautode tootmises, tehakse praegu Hiinas, vahendas \"Aktuaalne kaamera\"."}, {"text_idx": "#000006", "text": "Pandeemia on tarneid raskendanud ja Euroopa so\u0303ltuvust Hiinast veelgi suurendanud. Sillama\u0308e Silmet on aga maailma suurim haruldasi muldmetalle tootev tehas va\u0308ljaspool Hiinat ja seepa\u0308rast on magnetitehase rajamine Ida-Virumaale loogiline."}, {"text_idx": "#000007", "text": "\"Kui me praegu toodame puhast neodu\u0308u\u0308mi, mis la\u0308heb u\u0308mberto\u0308o\u0308tlemiseks Taisse, Taist edasi Hiinasse, kus tehakse magneteid, mis uuesti tulevad tagasi Euroopasse, siis me soovime just viimast osa siia tuua, seda ko\u0303rgema lisandva\u0308a\u0308rtusega tarneahela osa,\" ra\u0308a\u0308kis NPM Silmet OU\u0308 juhatuse liige Raivo Vasnu."}, {"text_idx": "#000008", "text": "\"Euroopa Liidul on soov oma varustuskindlust parandada ja saada so\u0303ltumatuks ko\u0303igest, mis on va\u0308ljaspool Euroopa Liitu,\" lisas ta."}, {"text_idx": "#000009", "text": "Lisaks rohetehnoloogiates kasutatavate materjalide tootmisele tekib Silmetil vo\u0303imalus vanu magneteid taaskasutada."}, {"text_idx": "#000010", "text": "\"Aga kuna meil on Sillama\u0308el hu\u0308drometallurgia olemas, ko\u0303ik need ja\u0308a\u0308gid saab kohe siin kohapeal u\u0308mberto\u0308o\u0308delda. Mitte neid enam vedada a\u0308ra Aasiasse, kus nende saatus on teadmata, vaid /.../ kui me vo\u0303tame need tuulikud, mis praegu kasutusel on - esimeste tuulikute eluiga hakkab juba lo\u0303ppema -, siis vo\u0303tta sealt va\u0308lja need 2,5 tonni magneteid ja lihtsalt siin uuesti neid jahvatada ja u\u0308mberto\u0308o\u0308delda uuteks,\" selgitas Vasnu."}, {"text_idx": "#000011", "text": "Tootmise laiendamine ja uue tehase ehitamine maksab kuni 250 miljonit eurot ja toob Ida-Virumaale kuni 1000 to\u0308o\u0308kohta."}, {"text_idx": "#000012", "text": "Magnetitehas vo\u0303iks tootmist alustada 2024. aastal ja rahuldada Euroopa ettevo\u0303tete magnetite vajaduse kuni viiendiku ulatuses."}, {"text_idx": "#000013", "text": "Ekspert Euroopa toorainekriisist: peame hakkama na\u0308gema pikka plaani"}, {"text_idx": "#000015", "text": "Ameerika firmad pu\u0308u\u0308avad murda Hiina u\u0308lemvo\u0303imu muldmetallide tootmises"}, {"text_idx": "#000017", "text": "Utah's arutatakse radioaktiivsete ja\u0308a\u0308tmete vastuvo\u0303tmist Eestist"}, {"text_idx": "#000018", "text": "Hiina a\u0308hvardab lo\u0303petada USA relvato\u0308o\u0308stusele u\u0308lioluliste haruldaste muldmetallide tarned"}, {"text_idx": "#000021", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000028", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000029", "text": "Automaks tuleb esialgsest versioonist omanikule kulukam"}, {"text_idx": "#000031", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000034", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000035", "text": "Rootsis sai ulatuslikus teevaringus mitu inimest kannatada"}, {"text_idx": "#000039", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000040", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000050", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000051", "text": "O\u0303S 2025 keskendub keele normimisele ja kirjeldamisele"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]